wickkiey/tamil-wikipedia-chunked huggingface dataset:
# இந்திய உழவர் உழைப்பாளர் கட்சி

**இந்திய உழவர் உழைப்பாளர் கட்சி** (*Indian Uzhavar Uzhaippalar Katchi*)(இந்திய விவசாயிகள் மற்றும் உழைப்பாளர்கள் கட்சி), என்பது இந்தியாவில் தமிழ்நாடு மாநிலத்தில் உள்ள அரசியல் கட்சிகளுள் ஒன்றாகும். இக்கட்சியினை உழவர் பெருந்தலைவர் C. நாராயணசாமி நாயுடு அவர்கள் நிறுவினார்  
தற்பொழுது வேட்டவலம் மணிகண்டன் மாநில தலைவராகவும் - பொதுச்செயலாளராக P.Nஇராஜகோபால் கவுண்டர் மாநில துணைத்தலைவர் N.P வெங்கடகிருஷ்ணன் மற்றும் நிதி காப்பாளர் K. ஹரிகரன் ஆவார்.
# எழுத்துக் களரி

**எழுத்துக் களரி** (*Ezhuthu Kalari*) என்ற மலையாளச் சொற்றொடர் இந்தியாவின் கேரளாவில் உள்ள பழைய பாரம்பரிய கிராமப்புற பள்ளிகளைக் குறிக்கிறது. இந்த நிறுவனங்களே தொடக்கக் கல்வியைத் தொடங்குவதற்கான முக்கிய மையங்களாகத் திகழ்ந்தன. படித்தல், எழுதுதல், கணக்கிடுதல் போன்ற அடிப்படை அறிவினைப் பெற கடந்த காலத்தில் பெரும்பாலான குழந்தைகள் இந்த மையங்களில் கற்க வேண்டியிருந்தது. எழுத்துப்பள்ளி, ஆசான் களரி, பள்ளிக்கூடம் போன்ற பிற பெயர்களாலும் இது அறியப்பட்டது. எழுத்து களரி என்பது குருகுல பள்ளிக் கல்வியின் பண்டைய மரபுகளிலிருந்து உருவானதாக நம்பப்படுகிறது.. இந்தப் பள்ளிகளின் ஆசிரியர்கள் ஆசான் அல்லது எழுத்து ஆசான் என்ற பெயரால் அழைக்கப்பட்டனர். எழுதுப்பள்ளி என்பது சிறீ புத்தரின் காலத்தில் பள்ளிகள் என்று பொருள் கொண்டிருந்தது.
# பெருந்தலைவர் மக்கள் கட்சி

**பெருந்தலைவர் மக்கள் கட்சி** (*Perunthalaivar Makkal Katchi*) என்பது இந்தியாவின் தமிழ்நாடு மாநிலத்தில் உள்ள ஓர் அரசியல் கட்சியாகும்.
# பெருந்தலைவர் மக்கள் கட்சி

## வரலாறு

தென்தமிழகத்தை பூர்வீகமாகக் கொண்ட நாடார் சமூகத்தினரால் இந்த கட்சி தோற்றுவிக்கப்பட்டது. தன் வாக்கு வங்கியாகத் தமிழ்நாட்டின் தென் பகுதியில் உள்ள நாடார்களை மையமாகக் கொண்டு இக்கட்சி செயல்படுகிறது. கட்சி 2011ஆம் ஆண்டு மார்ச் மாதம் 1ஆம் நாளன்று பா.சிவந்தி ஆதித்தன் அவர்களால் தொடங்கப்பட்டது. 2011ஆம் ஆண்டு நடைபெற்ற தேர்தலில் திராவிட முன்னேற்றக் கழகத்துடன் கூட்டணி அமைத்துத் தேர்தலில் போட்டியிட்டது.
# பெருந்தலைவர் மக்கள் கட்சி

## தேர்தல் வரலாறு

| 2011 | 2011 தமிழ்நாடு சட்டமன்றத் தேர்தல் | 1 | 0 | திமுக கூட்டணி | } |
| --- | --- | --- | --- | --- | --- |
# பெருந்தலைவர் மக்கள் கட்சி

## தேர்தல் கூட்டணி

தமிழகத்தில் ஆளும் திராவிட முன்னேற்றக் கழகம் இவர்களுக்கு ஒரு தொகுதியை 2011ஆம் ஆண்டு தேர்தலில் ஒதுக்கியது. இத்தேர்தலில் என். ஆர். தன்பாலன் பெரம்பலூர் சட்டமன்றத் தொகுதியில் போட்டியிட்டுத் தோல்வியடைந்தார்.
# மக்கள் தமிழ்த் தேசம் கட்சி

**மக்கள் தமிழ்த் தேசம் கட்சி** (*Makkal Tamil Desam Katchi*) என்பது இந்திய மாநிலமான, தமிழ்நாட்டில் இருந்த ஓர் அரசியல் கட்சியாகும். 2000 ஆம் ஆண்டு ஆகத்து மாதம் 22-இல் இக்கட்சி நிறுவப்பட்டது. தமிழகத்தில் உள்ள யாதவர் இனக்குழுவினை (கோனார், இடையர், இடையான்) அடிப்படையாக இக்கட்சி கொண்டுள்ளது. தமிழ்நாடு யாதவ மகாசபை இக்கட்சிக்கு ஆதரவு ஆதரவளித்தது. கட்சியின் தலைவராக அனைத்திந்திய அண்ணா திராவிட முன்னேற்றக் கழகத்தின் (அதிமுக) முன்னாள் அமைச்சர் இராஜ கண்ணப்பன் இருந்தார். கட்சி நிறுவப்படுவதற்கு முன்னர் இவர் அதிமுகவிலிருந்து நீக்கப்பட்டார்.  
2001 தமிழ்நாடு சட்டமன்றத் தேர்தலுக்கு முன்னதாக மக்கள் தமிழ்த் தேசம், தேசிய ஜனநாயகக் கூட்டணியில் இணைந்தது.  
மே 6, 2002 அன்று, இக்கட்சியின் புதுச்சேரி பிரிவு பிரிந்து, இந்திய தேசிய காங்கிரசுடன் இணைந்தது.  
2004 ஆம் ஆண்டில் மக்கள் தமிழ்த் தேசம் மக்கள் கூட்டணியில், தமிழ்நாட்டின் மூன்றாவது முன்னணியான ஜனதா தளம் (ஐக்கிய), புதிய தமிழகம் மற்றும் இந்தியாவின் தலித் சிறுத்தைகள் ஆகிய கட்சிகளுடன் இணைந்து தேர்தலில் பங்கெடுத்தது. தமிழகத்தில் பாரதிய ஜனதா கட்சி (பாஜக) தேசிய ஜனநாயகக் கூட்டணியை ஒதுக்கி வைத்துவிட்டு, இதற்குப் பதிலாகத் தேர்தலில் பா.ஜ.க-அதிமுக முன்னணியை ஆரம்பித்துவிட்டதால் இதில் அதிருப்தியடைந்த குழுக்களால் உருவாக்கப்பட்டது மக்கள் கூட்டணி. தொடர் தோல்விகளுக்குப் பின்னர் மக்கள் தமிழ்த்தேசம் கட்சியின் நிறுவனர் கட்சியினை கலைத்துவிட்டு 2019 ஆம் ஆண்டு திராவிட முன்னேற்றக் கழகத்தில் இணைந்தார்.
# வண்ணச் சொற்கள்

**வண்ணச் சொற்கள்** (*Words in Colour*) என்பது முனைவர் காலேப் கட்டெக்னோவால் கண்டுபிடிக்கப்பட்ட எழுத்தறிவுக்கான ஓர் அணுகுமுறையாகும். முதன்முதலில் 1962 ஆம் ஆண்டில் வண்ணத்தில் சொற்கள் வெளிவந்தன. ஐக்கிய இராச்சியம், அமெரிக்கா போன்ற நாடுகளில் ஒரே நேரத்தில் இது வெளியிடப்பட்டது. பிந்தைய பதிப்புகள் பிரெஞ்சு மொழியிலும் எசுப்பானிய மொழியிலும் வெளியிடப்பட்டன.  
வண்ணச் சொற்கள் என்பது ஒரு செயற்கை ஒலியியல் அமைப்பாகும். எழுத்துக்களின் ஒலிப்பு பண்புகளைக் குறிக்க இம்முறை வண்ணத்தைப் பயன்படுத்துகிறது. இந்த அமைப்பு காதுகேளாத குழந்தைகள், வாசிப்புக் குறைபாடுள்ள குழந்தைகளுக்காக
# வண்ணச் சொற்கள்

## இதையும் காண்க

- வாசித்தல்
# வண்ணச் சொற்கள்

## நூலடைவு

- *Teacher's Guide to Words in Colour* Gattegno.
# டெர்பியம்(III) ஐதராக்சைடு

**டெர்பியம்(III) ஐதராக்சைடு** (*Terbium(III) hydroxide*) Tb(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.
# டெர்பியம்(III) ஐதராக்சைடு

## பண்புகள்

இச்சேர்மம் வெண்மை நிறத்தில் காணப்படுகிறது. அமிலங்களுடன் வினைபுரிந்து டெர்பியம்(III) உப்புகளைக் கொடுக்கிறது.  
உயர் வெப்பநிலையில் டெர்பியம்(III) ஐதராக்சைடு சிதைவடைந்து TbO(OH) ஆகவும், தொடர்ந்து சூடாக்கினால் டெர்பியம் ஆக்சைடாகவும் சிதைவடைகிறது.
# கிண்ணத்தப்பம்

**கிண்ணத்தப்பம்** (*Steamed plate cake*) கேரளா மற்றும் தமிழ்நாடு, கன்னியாகுமரி மாவட்டம், திருவிதாங்கோடு ஊர்களில் பரவலாக உட்கொள்ளப்படும் ஒரு பிரபலமான பாரம்பரிய இனிப்பு உணவாகும். இதன் பிறப்பிடம் திருவிதாங்கோடு என்று கூறப்படுகிறது. கிண்ணத்தப்பத்தில் இரண்டு வகைகள் உள்ளன. ஒன்று வெள்ளை நிறமானது, மற்றொன்று கருப்பு நிறமுடையது. வெள்ளை வகை கிண்ணத்துப்பத்தினை சமைப்பது மிகவும் எளிதானது. மேலும் இதனைக் கருப்பு வகையுடன் ஒப்பிடும்போது மிகவும் மென்மையானதாகவும் உள்ளது.
# கிண்ணத்தப்பம்

## தேவையான பொருட்கள்

- பச்சை அரிசி ஊறவைத்தது
- கடலைப்பருப்பு (ஊறவைத்து அவித்தது)
- தேங்காய்ப்பால்
- தேங்காய் துருவியது
- வெல்லம்
- ஏலக்காய் பொடி
- நெய்
# கிண்ணத்தப்பம்

## செய்முறை

சுவையான கிண்ணத்தப்பம் தயாரிக்க, முதலில் பாத்திரம் ஒன்றில் தேவையான அளவு வெல்லத்தை எடுத்து இரண்டு குவளைத் தண்ணீர் விட்டுக் கொதிக்க வைக்கவேண்டும். வெல்லம் முழுவதுமாக உருகி கெட்டியாக வரும் வரை கொதிக்கவிடவேண்டும். அதே நேரத்தில் ஊறவைத்தஅரிசியை நன்றாக அரைத்து தேங்காய்ப்பால் சேர்த்து மெல்லிய மாவு பதத்திற்குக் கொண்டுவர வேண்டும். மிதமான சூட்டில் இக்கலவையினை தடிமனான வாணலி பாத்திரத்தில் இட்டுக் கிளறி வரவேண்டும். மாவின் அளவு வெப்பத்தினால் அளவு குறைந்து இறுகும்போது காய்ச்சிய வெல்லத்தைச் சேர்த்துக் கிளற வேண்டும். இதனுடன் கடலைப்பருப்பு மற்றும் ஏலக்காய் தூள் சேர்த்துத் தொடர்ந்து கிளற வேண்டும். மாவு பாத்திரத்தில் ஒட்டிக்கொண்டால், நெய் சேர்த்துக் கிளறினால் சரியாகிவிடும். மாவிலிருந்து நெய் பிரிய ஆரம்பிக்கும் போது, இந்தக் கலவையை நெய் தடவிய பாத்திரம் ஒன்றில் இட்டு அதன் மீது மேல் வறுத்த தேங்காய்த் துருவலைப் பரப்பவேண்டும். அறைவெப்ப நிலையில் சூடு ஆறி குளிரும் முன் துண்டு போட்டால் துண்டின் வடிவம் சரியான வடிவத்தில் வராமல் போக வாய்ப்புகள் உள்ளன.
# கிண்ணத்தப்பம்

## மேலும் பார்க்கவும்

- கலத்தப்பம்
# பொடுத்தோல்

**பொடுத்தோல்** (ஆங்கிலம்: *Poduthol***;**) என்பது தென்னிந்தியாவில் வடக்கு மலபார் பகுதி துணை உணவாகும். இது பொதுவாக மதிய உணவு மற்றும் இரவு உணவின் போது சோற்றுடன் பரிமாறப்படுகிறது. இது வழக்கமாகத் திருமணங்கள் மற்றும் பிற விழாக்களில் போதும் தயாரிக்கப்படுகிறது.
# பொடுத்தோல்

## செய்முறை

முட்டைக்கோசு, பீன்சு, பலாக்காய், கேரட், வாழைக்காய், கடலைப்பருப்பு, பயற்றம் பருப்பு, பாகல், கருணைக்கிழங்கு, முருங்கை, *இபோமோயா*, *அகத்தி* போன்ற இலைகள் உள்ளிட்ட காய்களைக் கொண்டு பொடுத்தோல் சமைக்கப்படுகிறது. சிறியத் துண்டுகளாக நறுக்கப்பட்ட காய்கறிகள் மற்றும் கீரைகளுடன் மஞ்சள் தூள், மிளகாய்ப் பொடி, துண்டுகளாக்கப்பட்ட வெங்காயம் மற்றும் துருவிய தேங்காய் சேர்த்துச் சமைக்கப்படுகிறது. சூடான பாத்திரம் ஒன்றில் மேற்கூறிய பொருட்களைப் போட்டு முழுமையாக வேகும் வரை கிளறவேண்டும். காய்கறி நன்கு வெந்த உடன் கறிவேப்பிலையிட்டு தேங்காய் எண்ணெய்யில் வறுத்த கடுகு, பூண்டு கிராம்புகளுடன் தாளித்து எடுக்கவேண்டும்.
# பொடுத்தோல்

## மேலும் பார்க்கவும்

- கலத்தப்பம்
- கிண்ணத்தப்பம்
- களரிபயிற்று
# ருத்தேனியம்(III) நைட்ரேட்டு

**ருத்தேனியம்(III) நைட்ரேட்டு** (*Ruthenium(III) nitrate*) என்பது Ru(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ருத்தேனியமும் நைட்ரிக் அமிலமும் சேர்ந்து இந்த உப்பு உருவாகிறது.
# ருத்தேனியம்(III) நைட்ரேட்டு

## இயற்பியல் பண்புகள்

ருத்தேனியம்(III) நைட்ரேட்டு தண்ணீரில் கரையும்.Ru(NO<sub>3</sub>)<sub>3</sub>*6H<sub>2</sub>O என்ற வாய்ப்பாடு கொண்ட படிகநீரேற்றாக மஞ்சள் நிறப்படிகங்களாக உருவாகிறது.
# ருத்தேனியம்(III) நைட்ரேட்டு

## வேதிப் பண்புகள்

கார்பனோராக்சைடு சூழலில் சிலிக்கன் ஆக்சைடுடன் ருத்தேனியம்(III) நைட்ரேட்டு வினையில் ஈடுபட்டு
Ru(CO)<sub>2</sub>(OSi)<sub>2</sub>, Ru(CO)<sub>3</sub>(OSi)<sub>2</sub></chem>, அல்லது Ru<sub>3</sub>(CO)<sub>12</sub></chem> என்ற சேர்மங்களில் ஒன்றாக உருவாகிறது.
# ருத்தேனியம்(III) நைட்ரேட்டு

## பயன்கள்

ருத்தேனியம்(III) நைட்ரேட்டு சேர்மத்தைப் பயன்படுத்தி ருத்தேனியம்-கார்பன் வினையூக்கிகளைத் தயாரிக்கிறார்கள்.
# அசோவ் கடல்

**அசோவ் கடல்** (**Sea of Azov**) or now ; கிழக்கு ஐரோப்பாவில் உள்ள கருங்கடலுடன் ஏறத்தாழ 4 கிலோ மீட்டர் அகலம் கொண்ட குறுகிய *கெர்ச்* நீரிணையால் இணைக்கப்பட்டுள்ளது. மேலும் சில சமயங்களில் அசோவ் கடல், கருங்கடலின் வடக்கு விரிவாக்கமாகவும் கருதப்படுகிறது. அசோவ் கடல் உக்ரைன் நாட்டின் தெற்கிலும் மற்றும் ருசியாவின் தோனெத்ஸ்க் மாகாணத்தின் மேற்கிலும் அமைந்துள்ளது. தொன் ஆறு மற்றும் குபன் ஆறு போன்ற ஆற்று நீர்கள் அசோவ் கடலில் கலக்கிறது. அசோவ் கடலில் இருந்து கருங்கடலுக்கு தொடர்ந்து தண்ணீர் வெளியேறுகிறது. அசோவ் கடல் உலகின் மிக ஆழமற்ற கடல் ஆகும், இதன் ஆழம் 0.9 மற்றும் 14 மீட்டர் (2 அடி 11 அங்குலம் மற்றும் 45 அடி 11 அங்குலம்) வரை மாறுபடும். மணல், வண்டல் மற்றும் ஓடுகளை கொண்டு வரும் எண்ணற்ற ஆறுகளின் நீரோட்டத்தால் கடலின் ஆழம் பெருமளவில் குறைகிறது. இதையொட்டி ஏராளமான விரிகுடாக்கள் மற்றும் குறுகிய துப்பங்கள் அசோவ் கடலில் உருவாகின்றன. மேலும் கடலின் அடிப்பகுதி ஒப்பீட்டளவில் மென்மையாகவும் சமதளமாகவும் உள்ளதுடன், கடலின் ஆழம் படிப்படியாக குறைகிறது. மேலும் ஆறுகளின் பெருமளவு நீர் வரத்து காரணமாக, கடல் நீரின் உப்புத்தன்மை குறைவதுடன், அதிக அளவு உயிரியும் (பச்சை பாசி போன்றவை) இருப்பதால் நீர் நிறத்தை பாதிக்கிறது. ஏராளமான மிதவைவாழிகள் காரணமான, வழக்கத்திற்கு மாறாக அதிக மீன் உற்பத்தியை அசோவ் கடல் கொண்டுள்ளது. அசோவ் கடற்கரை தாவரங்கள் வளர்ச்சிக்கும், பறவைகளின் குடியிருப்புகளுக்கும் நல்வாய்ப்பாக உள்ளது.
# அசோவ் கடல்

## புவியியல் மற்றும் ஆழ்கடல் அளவியல்

, 10. ஃபெடோசிஸ்கி விரிகுடா, 11. கெர்ச் நீரிணை, 12. கருங்கடல், 13. அசோவ் கடல், 14. தொன் ஆறு , 15. தாகன்ரோக் விரிகுடா, 16. யேய்ஸ்க் கடற்கழி, 17.பெய்சுங் கடற்கழி]]  
ருசியா மற்றும் உக்ரைன் நாடுகளுக்கு இடையே 2003-ஆம் ஆண்டில் செய்துகொள்ளப்பட்ட ஒப்பந்தப்படி, அசோவ் கடல், இருநாடுகளால் நிர்வகிக்கப்படும் கடல் ஆகும்.அசோவ் கடலின் வடக்கில் உக்ரைன் நாடும், மேற்கில் கிரிமியாவும், தென்கிழக்கில் ருசியாவும், தெற்கில் கருங்டலும் எல்லைகளாக உள்ளது.  
அசோவ் கடல் நீளம் மற்றும் அகலமும் கொண்டது. மேலும் இதன் பரப்பளவு உடையது. முந்தைய சோவியத் ஒன்றியத்தில் இதுவே மிகச்சிறிய கடல் ஆகும்.அசோவ் கடலில் கலக்கும் ஆறுகளில் முக்கியமானது தொன் ஆறு மற்றும் குபான் ஆறுகள் ஆகும். அசோவ் கடலின் நீர் உப்புத்தன்மை குறைவாக உள்ளது. இக்கடலில் அதிக உமிழ்வுகளும், மணற்குன்றுகளும் காணப்படுகிறது. இது உலகின் குறைந்த ஆழம் கொண்ட கடல் ஆகும். இதன் சராசரி ஆழம் மற்றும் அதிகபட்ச ஆழம் ஆகும்.
# கமர்கட்டு

**கமர்கட்டு** (*Kamarcut*) என்பது வெல்லத்தால் செய்யப்பட்ட ஒரு பாரம்பரிய தென்னிந்திய மிட்டாய் ஆகும். இதனைத் தயாரிக்க வெல்லத்தைத் தண்ணீருடன் தேன் போன்ற நிலைத்தன்மையை அடையும் வரை மிதவெப்பத்தில் காய்ச்சி தயாரிக்கப்படுகிறது. இக்கலவையுடன் துருவிய தேங்காயைச் சேர்த்து உருண்டைகளாகப் பிடித்துப் பயன்படுத்தலாம்.  
இது தென்னிந்தியாவில் பரவலாகக் கிடைத்தாலும் நகர்ப்புறங்களில் தற்பொழுது பயன்பாட்டில் இல்லை. ஆனால் பெரும்பாலும் கிராமங்களில் விற்கப்படுகிறது.
# தேவிந்தர் குப்தா

**தேவிந்தர் குப்தா** (*Devinder Gupta*)பிறப்பு: 4 ஏப்ரல் 1943) என்பவர் இந்திய நீதிபதி மற்றும் ஆந்திரப் பிரதேச உயர் நீதிமன்றத்தின் முன்னாள் தலைமை நீதிபதி ஆவார்.
# தேவிந்தர் குப்தா

## பணி

குப்தா இமாச்சலப் பிரதேசம் சிம்லாவைச் சேர்ந்தவர். இளங்கலைச் சட்டம் படிப்பு முடித்த பிறகு இவர் 23 மார்ச் 1967-ல் வழக்கறிஞராகப் பணியாற்றத் தொடங்கினார். ஆரம்பத்தில் இவர் இமாச்சலப் பிரதேசத்தின் மாவட்ட நீதிமன்றங்கள் மற்றும் உயர் நீதிமன்றங்களில் பயிற்சி பெற்றார். 1990ஆம் ஆண்டு சூன் 25-ல், குப்தா இமாச்சலப் பிரதேச உயர் நீதிமன்றத்தின் கூடுதல் நீதிபதியாக நியமிக்கப்பட்டார். இதன்பிறகு 1994ல் தில்லி உயர் நீதிமன்றத்துக்கு மாற்றப்பட்டார். குப்தா பல்வேறு காலங்களில் தில்லி உயர்நீதிமன்றத்தில் தற்காலிக தலைமை நீதிபதியாகவும் பணியாற்றியுள்ளார். தில்லி மாநில சட்ட சேவைகள் ஆணையத்தின் செயல் தலைவராகவும் பணியாற்றியுள்ளார். நீதிபதி குப்தா 10 மார்ச் 2003 அன்று ஆந்திரப் பிரதேச உயர் நீதிமன்றத்தின் தலைமை நீதிபதியாகப் பதவி உயர்வு பெற்று 2005 ஏப்ரல் 4 அன்று பதவியிலிருந்து ஓய்வு பெற்றார்.
# எ ரீம் ஆஃப் ஜான் பால்

**எ ரீம் ஆஃப் ஜான் பால்** (*A Dream of John Ball*) என்பது ஆங்கில எழுத்தாளர் வில்லியம் மோரிசின் ஒரு நாவலாகும். இந்நாவல் 1381 ஆம் ஆண்டில் இங்கிலாந்தில் ஏற்பட்ட பெரும் கிளர்ச்சியைப் பற்றியதாகும். வழக்கமாக "விவசாயிகளின் கிளர்ச்சி" என்றும் இந்நாவல் அழைக்கப்படுகிறது. இது சமய எதிர்ப்பாளர் என்று குற்றம் சாட்டப்பட்ட பாதிரியார் இயான் பால் பற்றிய கதையாகும்.
# எ ரீம் ஆஃப் ஜான் பால்

## இடைக்காலத்தின் சித்தரிப்பு

இந்த நாவல் இடைக்கால மற்றும் நவீன உலகங்களுக்கு இடையே ஒரு கனவாய் மற்றும் பயணநேர சந்திப்பை விவரிக்கிறது, இதனால் இடைக்கால மற்றும் சமகால கலாச்சாரத்தின் நெறிமுறைகளுக்கு எதிர்மறையாக உள்ளது . நிலப்பிரபுத்துவத்தின் வீழ்ச்சி மற்றும் தொழில்துறை புரட்சியின் எழுச்சி பற்றிய ஒரு காலப்பயணத்தை கூறுகிறார். பத்தொன்பதாம் நூற்றாண்டில் சமத்துவ சமுதாயத்திற்கான அவரது நம்பிக்கைகள் இன்னும் நிறைவேறவில்லை என்பதை பால் உணர்ந்தார். ஒரு சமத்துவ சமூகம் பற்றிய அவரது கனவுகள் ஏன் நனவாகவில்லை என்று பால் கேட்டால், கதை சொல்பவர், "இப்போது நான் உங்களுக்குச் சொல்கிறேன், வரும் நாட்களில் ஏழைகள் எஜமானர்களாகவும், எஜமானர்களாகவும், எதையும் செய்ய மாட்டார்கள்; பெரும்பாலும் அது நடக்கும். அவர்கள் அவ்வாறு செய்வார்கள் என்பதைக் கவனியுங்கள்; அதனால்தான் மற்றவர்கள் தங்களைக் கொள்ளையடிப்பதில் அவர்களின் கண்கள் குருடாகிவிடும், ஏனென்றால் அவர்கள் ஒவ்வொருவரும் மற்றவர்களைக் கொள்ளையடிப்பதற்காக வாழலாம் என்று தங்கள் ஆன்மாவில் நம்பிக்கை வைப்பார்கள். அந்த நாட்களில் அனைத்து ஆட்சி மற்றும் சட்டத்தின் பாதுகாப்பு."
# எ ரீம் ஆஃப் ஜான் பால்

## வெளியீட்டு வரலாறு

இந்த கதை முதலில் சோசலிச வார இதழான *தி காமன்வெல்லில்* நவம்பர் 13, 1886 - ஜனவரி 22, 1887 இல் தொடர் வடிவத்தில் வெளியிடப்பட்டது. பின்னர் இது 1888 இல் புத்தக வடிவில் வெளிவந்தது.  
கெல்ம்ஸ்காட், மோரிஸின் பிரைவேட் பிரஸ், 1892 இல், *எ ட்ரீம் ஆஃப் ஜான் பால் மற்றும் எ கிங்ஸ் லெசன்* ஆகியவற்றை வெளியிட்டது.
# இனா வாக்னர்

**இனா வாக்னர்** (*Ina Wagner*) ஓர் ஆத்திரிய நாட்டு இயற்பியலாளர் ஆவார். கணினி விஞ்ஞானி மற்றும் சமூக விஞ்ஞானி என பன்முகங்களில் இயங்கினார். வியன்னா தொழில்நுட்ப பல்கலைக்கழகத்தில் கணினி அறிவியல் பாடத்தில் ஒரு பேராசிரியராகப் பணிபுரிந்தார். 1987 ஆம் ஆண்டு முதல் 2011 ஆம் ஆண்டு வரை தீவிரமாக இயங்கினார்.  
வாக்னர் 1972 ஆம் ஆண்டில் வியன்னா பல்கலைக்கழகத்தில் அணு இயற்பியலில் முனைவர் பட்டம் பெற்றார். 1987 ஆம் ஆண்டு இவர் வியன்னா தொழில்நுட்ப பல்கலைக்கழகத்திற்கு வெளியேயிருந்து நியமிக்கப்பட்ட முதல் இரண்டாவது பெண் பேராசிரியர் என்ற சிறப்பைப் பெற்றார். தன்னுடைய ஓய்வு காலம் வரை தொழில்நுட்ப வடிவமைப்பு மற்றும் மதிப்பீடு நிறுவனதிற்கு தலைமையேற்று வழிநடத்தினார். இதே ஆண்டில் வியன்னா நகரத்தின் பெண் என்ற விருதும் வாக்னருக்கு கிடைத்தது. மற்றும் அறிவியல் மற்றும் புதிய தொழில்நுட்பங்களின் நெறிமுறைகள் மீதான ஐரோப்பிய குழுவின் முன்னாள் உறுப்பினராகவும் திகழ்ந்தார்.
# மின்ஸ்க் ஒப்பந்தம்

நாட்டின் தொன்பாஸ் பிரதேசம்]]
வின் ஆதரவு கிளர்ச்சிப்படைகள் கைப்பற்றிய உக்ரைனின் கிழக்கின் தொன்பாஸ் மாகாணப் பகுதிகள் ( இளஞ்சிவப்பு நிறத்தில்), உக்ரைன் கட்டுப்பாட்டில் உள்ள தொன்பாஸ் மாகாணதின் பகுதிகள் (மஞ்சள் நிறத்தில்)]]  
**மின்ஸ்க் ஒப்பந்தம்** (**Minsk Protocol**) உக்ரைன் நாட்டின் கிழக்கில் உள்ள தொன்பாஸ் பிரதேசத்தை ருசியாவுடன் இணைப்பதற்கு, ருசியா ஆதரவு பெற்ற கிளர்ச்சிப் படைகளுக்கும், உக்ரைன் நாட்டின் அரசுப் படைகளுக்கும் 6 ஏப்ரல் 2014 முதல் போர் நடைபெற்று வருகிறது. இப்போரை நிறுத்துவதற்கு, பிரான்சு நாட்டு அதிபர் பிரான்சுவா ஆலந்து மற்றும் ஜெர்மனி நாட்டு அதிபர் அங்கெலா மேர்க்கெல் தலைமையில், உக்ரைன் அதிபர் பெட்ரோ பொரொஷென்கோ, ருசியா அதிபர் விளாடிமிர் புடின். தொன்பாஸ் பிரிவினைவாதக் குழுத் தலைவர் ஆகியோர் பெலரஸ் நாட்டின் தலைநகரமான மின்ஸ்க் நகரத்தில் கலந்து பேசி 05 செப்டம்பர் 2014 அன்று எழுத்து மூலம் நெறிமுறைகள் வகுக்கப்பட்டது. தொன்பாஸ் போர் நிறுத்த நெறிமுறைகளை கடைபிடிக்க உக்ரைன், ருசியா மற்றும் தொன்பாஸ் பிரதேசப் பிரிவினைவாதிகள் குழு ஒத்துக்கொண்டு, ஒப்பந்தத்தில் கையொப்பமிட்டன.  
இந்த மின்ஸ்க் ஒப்பந்தப்படி, உக்ரைனின் தொன்பாஸ் பிரதேசத்தில், உருசிய ஆதரவு கிளர்ச்சிப் படைகள் கைப்பற்றிய பகுதிகளுக்கும், உக்ரைனின் பகுதிகளுக்கும் குறுக்கே 150 கிலோ மீட்டர் நீளத்திற்கு போர் அமைதி எல்லைக்கோடு வரையறுக்கப்பட்டது. மேலும் போர் அமைதி மண்டலத்தின் எல்லைக்கோட்டிற்கு 15 கிலோ மீட்டர் தொலைவு வரை 100 மிமீ பீரங்கி வண்டிகளை நிறுத்துவதற்கு அனுமதி இல்லை என உடன்பாடு ஏற்பட்டது.  
மின்ஸ்க் போர் நிறுத்த ஒப்பந்த நெறிமுறைகளை மீறி தொன்பாஸ் பிரதேசத்தில் ருசிய ஆதரவு கிளர்ச்சியாளர்கள் தொடர்ந்து துப்பாக்கிச் சூடுகள் நடத்தின. இத்துப்பாக்கிச் சூட்டை நிறுத்த 12 பிப்ரவரி 2015 ஆண்டில் மின்ஸ்க் நகரத்தில் இரண்டாவது ஒப்பந்தம் போடப்பட்டது. இந்த இரண்டவது மின்ஸ்க் ஒப்பந்தத்தையும் மீறி, ருசிய ஆதரவு கிளர்ச்சியாளர்களும், ருசிய நாட்டுப் படகளும் உக்ரைனின் தொன்பாஸ் பிரதேசம் முழுவதும் கைப்பற்ற பிப்ரவரி 2022-ஆம் ஆண்டு முதல் ருசியா போர் ஆயத்த நடவடிக்கைகள் மேற்கொண்டு வருகிறது.
# மின்ஸ்க் ஒப்பந்தம்

## இதனையும் காண்க

- தொன்பாஸ்
# தோரன்

இலைகள், தேங்காய் துருவல், மிளகாய் மற்றும் பிற பொருட்களைக் கொண்டு தயாரிக்கப்படுகிறது.]]  
**தோரன்** (; ஆங்கிலம்: *Thoran*) அல்லது **உப்பேரி** இந்திய மாநிலமான கேரளாவின் வடக்கு பகுதியில் தோன்றிய காய்கறி உணவு வகையாகும். இந்த உணவு பொதுவாகச் சாதம் மற்றும் கறியுடன் சேர்த்து உண்ணப்படுகிறது. பாரம்பரிய கேரள *சத்யா உணவின்* ஓர் பகுதியாக இந்த உணவு உள்ளது.
# தோரன்

## செய்முறை

தோரன் என்பது பாரம்பரியமாக நறுக்கிய காய்கறிகளான முட்டைக்கோசு, பயற்றம் மற்றும் பட்டாணி வகைகள், பலாக்காய், பாகல் (பாவைக்காய்) அல்லது கருணைக்கிழங்கு, பச்சை அல்லது சிவப்பு கீரை (அரைக்கீரை) சேர்த்து தயாரிக்கப்படும் உணவாகும். *முருங்கை கீரை* அல்லது *வள்ளல்*, அல்லது *அகத்திக் கீரை* போன்ற கீரைகளும் சேர்த்துத் தயாரிக்கப்படுகிறது.  
நறுக்கிய காய்கறியைத் துருவிய தேங்காய், கடுகு, கறிவேப்பிலை மற்றும் மஞ்சள் தூள் சேர்த்துக் கலந்து, சூடான பாத்திரத்தில் சிறிது நேரம் கிளறித் தயாரிக்கப்படுகிறது.
# தோரன்

## வகைகள்

கேரளாவில் பாரம்பரியமாகக் கிடைக்காத கேரட், பச்சை அவரை, முட்டைக்கோசு, தக்காளி அல்லது பசளி உள்ளிட்ட கீரைகள் கொண்டும் தோரன் தயாரிக்கலாம். கேரளாவின் தென் பகுதிகளில் தயாரிக்கப்படும் பாரம்பரிய உணவுகளில் பூண்டு பயன்படுத்தப்படுவதில்லை. ஆனால் தற்போது தோரன் தயாரிக்கப் பூண்டு மற்றும் வெங்காயம் சேர்க்கப்படுகிறது.
# தோரன்

## மேலும் பார்க்கவும்

- பொடுத்தோள்
# கோழிக்கோடு அரசு மனநல மையம்

**கோழிக்கோடு அரசு மனநல மையம்** (*Government Mental Health Centre, Kozhikode*) இந்தியாவின் கேரள மாநிலத்திலுள்ள கோழிக்கோடு நகரில் அமைந்துள்ளது. புதியாரா பொட்டமல் சாலையில் அமைந்துள்ள பொது மனநல மருத்துவமனை நிறுவனமான இது கேரள அரசால் நடத்தப்படுகிறது. இம்மருத்துவமனை கேரளாவின் வடக்குப் பகுதி மற்றும் அண்டை மாநிலங்களுக்கு இம்மருத்துவமனை சேவை செய்கிறது.
# கோழிக்கோடு அரசு மனநல மையம்

## குறிப்பிடத்தக்க நபர்கள்

- மருத்துவர் எசு. சாந்தகுமார்: 1962 ஆம் ஆண்டில் மருத்துவமனையின் கண்காணிப்பாளராக இவர் நியமிக்கப்பட்டார். இம்மருத்துவமனை வரலாற்றில் முதல் தகுதி பெற்ற மனநல மருத்துவரும் இவரேயாவார்.
- மருத்துவர் ஆர்.எல். சரிதா: மருத்துவமனையின் முன்னாள் கண்காணிப்பாளர் மற்றும் இப்போது கேரள அரசின் சுகாதார சேவைகள் இயக்குநராகப் பணியாற்றுகிறார்.
- மருத்துவர் என். ராசேந்திரன், மருத்துவமனையின் முன்னாள் கண்காணிப்பாளர்.
- மருத்துவர் கே.சி இரீமாசன், கண்காணிப்பாளர் (2018 முதல்).
# தொன்பாஸ்

நாட்டின் கிழக்கில் தொன்பாஸ் பிரதேசம் (பழுப்பு நிறத்தில்)]]
**தொன்பாஸ் பிரதேசம்** ( **Donbas** or **Donbass**), உக்ரைன் நாட்டின் கிழக்கில் அமைந்த பிரதேசம் ஆகும். இப்பிரதேசத்தில் தோனெத்ஸ்க் மாகாணம் மற்றும் லுகான்ஸ்கா மாகாணம் அமைந்துள்ளது. இப்பிரதேசத்தின் பெரிய நகரம் தோனெத்ஸ்க் நகரம் ஆகும். தொன்பாஸ் பிரதேசத்தின் கிழக்கில் உருசிய மொழி பேசுபவர்கள் அதிகம் உள்ளனர். எனவே இப்பகுதியை உருசியா நாட்டுடன் இணைக்க வலியுறுத்தி 2014-ஆம் ஆண்டு முதல் ருசிய ஆதரவு பெற்ற பிரிவினைவாத கிளர்ச்சியாளர்கள் ஆயுதப்போராட்டம் நடத்தி வருகின்றனர். இந்த ஆயுதப் போராட்டக் கிளர்ச்சியாளர்களுக்கு உருசியா ஆயுதங்கள் வழங்கி வருகிறது. தற்போது இப்பிரதேசத்தின் ருசியாவை ஒட்டிய கிழக்குப் பகுதிகள் பிரிவினைவாதிகள் கையில் உள்ளது.
# தொன்பாஸ்

## மக்கள் தொகை பரம்பல் & அரசியல்

பெரும்பான்மையாகப் பேசும் மாவட்டங்கள் சிவப்பு நிறத்தில் காட்டப்பட்டுள்ளது.]]
2001-ஆம் ஆண்டில் மக்கள் தொகை கணக்கெடுப்பின்படி, தொன்பாஸ் பிரதேசத்தில் உள்ள லுஹான்ஸ்க் மாகாணத்தில் 58% மக்களும் மற்றும் தோனெத்ஸ்க் மாகாணத்தில் 56.9% மக்களும் உக்ரேனிய மொழியை பேசுகின்றனர். மேலும் இவ்விரு மாகாணத்திலும் உருசிய மொழி பேசுபவர்கள் முறையே 39% மற்றும் 38.2% ஆகவுள்ளனர். தற்கால தொன்பாஸ் பிரதேசத்தில் உக்ரைனிய மொழி பேசுபவர்களை விட, உருசிய மொழி பேசுபவர்கள் எண்ணிக்கை உயர்ந்துள்ளது.
# தொன்பாஸ்

## மக்கள் தொகை பரம்பல் & அரசியல்

### சமயம்

2016-ஆம் ஆண்டின் மக்கள் தொகை கணக்கெடுப்பின் படி, தொன்பாஸ் பிரதேசத்தில் கிழக்கின் பழமைவாத கிறித்துவர்கள் 50.6%, சமய நம்பிக்கை அற்றோர் 28.3% சாதாரன கிறித்துவர்கள் 11.9%, இசுலாமியர் 6%, சீர்திருத்த கிறித்துவர்கள் 2.5% மற்றும் இந்துக்கள் 0.6% ஆக உள்ளனர்.
# தொன்பாஸ்

## பொருளாதாரம்

தொன்பாஸ் பிரதேசத்தில் நிலக்கரி மற்றும் இரும்பு போன்ற உலோகச் சுரங்கங்கள் அதிகம் உள்ளது. எனவே இப்பிரதேசத்தில் கனரகத் தொழிற்சாலைகள் அதிகம் உள்ளது.
# தொன்பாஸ்

## தொன்பாஸ் போர் (2014–தற்போது வரை)

வின் ஆதரவு கிளர்ச்சிப்படைகள் கட்டுபாட்டில் தொன்பாஸ் மாகாணப் பகுதிகள் (இளஞ்சிவப்பு நிறத்தில்)]]  
உக்ரைன் நாடு, நேட்டோ இராணுவ அமைப்புடன் இணைய பல ஆண்டுகளாக முயன்று வருகிறது. இது தனது நாட்டின் பாதுகாப்பிற்கு குந்தகம் விளைவிக்கும் என உருசியா கருதுவதால், உக்ரைனை நேட்டோ அமைப்புடன் இணையத் தடுக்கிறது. இதனால் ருசியா, உக்ரைன் நாட்டின் கிழக்கில் உள்ள தென் பாஸ் பிரதேசத்தின் வாழும் உருசிய மொழி பேசுவபர்களை தூண்டிவிட்டு பிரிவினைவாதப் போர் நடத்தி வருகிறது.  
2014-ஆம் ஆண்டு முதல் தொன்பாஸ் பிரதேசத்தின், ருசியா எல்லையை ஒட்டிய கிழக்குப் பகுதிளில் வாழும் ருசிய மொழி பேசும் உக்ரேனிய பிரிவினைவாதப் படைகளுக்கும், உக்ரைன் அரசுப் படைகளுக்கும் போர் நடைபெற்றது. மின்ஸ்க் ஒப்பந்தப்படி தொன்பாஸ் பிரதேசத்தில் போர் மேகங்கங்ள் சற்று குறைந்துள்ளது. இந்நிலையில் மீண்டும் பிப்ரவரி, 2022-ஆம் ஆண்டு முதல் ருசியா, உக்ரைன் மீது போர் தொடுக்க நடவடிக்கைகள் எடுத்து வருகிறது.
# தொன்பாஸ்

## இதனையும் காண்க

- தனியெத்சுக் மக்கள் குடியரசு
- இலுகன்சுக் மக்கள் குடியரசு
# பிரித்தானிக்கா மலையாளக் கலைக்களஞ்சியம்

**பிரித்தானிகா மலையாளக் கலைக்களஞ்சியம்** (*Britannica Malayalam Encyclopedia*) என்பது மலையாள மொழியில் உருவாக்கப்பட்ட ஒரு கலைக்களஞ்சியப் படைப்பாகும். மலையாளப் பிரித்தானிகா என்றும் மலையாளக் கலைக்களஞ்சியம் என்றும் இது அழைக்கப்படுகிறது. இதன் உள்ளடக்கத்தின் பெரும்பகுதி பிரித்தானிகா கலைக்களஞ்சியத்தின் மொழி பெயர்ப்பாகும். ஒரு நுகர்வோர் நீதிமன்றம் புத்தகத்தின் விற்பனையைத் தடை செய்தது. ஏனெனில் இது பல தவறான தகவல் பிழைகளுடன் வெளிவந்தது கண்டறியப்பட்டது. இப்புத்தக வெளியீட்டாளர்களின் தரப்பில் நியாயமற்ற வர்த்தக நடைமுறை பின்பற்றப்பட்டு இருப்பதாகவும் நீதிமன்றம் கண்டறிந்தது. கேரளாவின் தோமினிக் சாக்கோ புத்தக நிறுவனம் மற்றும் இந்திய பிரித்தானிகா கலைக்களஞ்சிய நிறுவனம் ஆகியவை இப்புத்தக வெளியீட்டு நிறுவனங்களாகும்.
# கோசிறீ தீவுகள் மேம்பாட்டு ஆணையம்

**கோசிறீ தீவுகள் மேம்பாட்டு ஆணையம்** (*Goshree Islands Development Authority*) 1994 ஆம் ஆண்டு இந்தியாவின் கேராளாவில் நிறுவப்பட்டது. கொச்சி நகரப் பகுதியின் வளர்ச்சிக்காக அமைக்கப்பட்ட இரண்டு அரசு நிறுவனங்களில் இதுவும் ஒன்றாகும். முழுமையான கொச்சி மாநகராட்சிக்கும் பிராந்தியத்தைச் சுற்றியுள்ள அனைத்து நகராட்சிகளுக்கும் பெருநகர கொச்சின் மேம்பாட்டு ஆணையம் சேவை செய்கிறது. கோசிறீ தீவுகள் மேம்பாட்டு ஆணையத்தின் முக்கிய நோக்கம், இதன் பெயர் குறிப்பிடுவது போல, கொச்சி நகரத்தையும் அதைச் சுற்றிலும் உள்ள சிதறிய தீவுகளின் உள்கட்டமைப்பு வசதிகளை மேம்படுத்துவது ஆகும். முழு வைப்பீன் தீவு, வல்லர்பாடம், போல்கட்டித் தீவு, கதமக்குடி தீவுகள் மற்றும் 100 கிமீ<sup>2</sup> பரப்பளவைக் கொண்ட வேம்பநாடு ஏரியில் உள்ள சிறிய தீவுகளின் குழு ஆகியவை இதன் ப்ரப்பளவாகும். இப்பரப்பளவு 3.5 லட்சம் மக்கள் தொகை கொண்டது.
# மலேசியாவில் கூட்டாட்சி

**மலேசியாவில் கூட்டாட்சி** (ஆங்கிலம்: *Federalism in Malaysia*; மலாய்: *Fahaman Persekutuan di Malaysia*;) என்பது தீபகற்ப மலேசியாவில் மலாய் மாநிலங்களின் கூட்டமைப்பு *(Federated Malay States)* தோன்றுவதற்கு முந்தைய ஓர் ஆட்சி முறையாகும். தீபகற்ப மலேசியா என்பது முந்தைய காலத்தில் மலாயா என அறியப்பட்டது.  
சிங்கப்பூர், வடக்கு போர்னியோ (இப்போது சபா) மற்றும் சரவாக் ஆகியவற்றுடன் மலாயா இணைந்ததும் கூட்டாட்சி நிலைமை மேலும் சிக்கலானது.
# மலேசியாவில் கூட்டாட்சி

## நடைமுறை ஒற்றையாட்சி

2008-ஆம் ஆண்டு நிலவரப்படி, மலேசியா ஒரு நீதித்துறைக் கூட்டமைப்பாக இருந்தாலும், பலர் அதை ஒரு நடைமுறை ஒற்றையாட்சி நாடாக கருதுகின்றனர்.  
2008-ஆம் ஆண்டு மாநிலத் தேர்தல்களில் பல மாநிலங்களில் எதிர்க்கட்சிகள் வெற்றி அடைந்தன. இந்த அரசியல் சூழல், மலேசியாவில் கூட்டாட்சியை நோக்கிய அணுகுமுறைகளை மாற்றலாம் என்று சிலர் கருத்து தெரிவிக்கின்றனர்.
# மலேசியாவில் கூட்டாட்சி

## மாநில அரசுகள்

மாநில அரசாங்கங்கள் *(Menteri Besar)* எனும் முதலமைச்சர்களால் வழிநடத்தப் படுகின்றன. பரம்பரை ஆட்சியாளர்கள் இல்லாத மாநிலங்களில் *கெத்துவா மந்திரி* *(Ketua Menteri)* எனும் பதவிச் சொல் பயன்படுத்தப்படுகிறது.  
மாநிலச் சுல்தான்கள் அல்லது ஆளுநர்களுக்கு ஆலோசனை வழங்குவதற்கு மாநிலச் சட்டமன்றங்களால் *(Dewan Undangan Negeri)* முதலமைச்சர்கள் தேர்ந்தெடுக்கப் படுகிறார்கள்.
# மலேசியாவில் கூட்டாட்சி

## ஒற்றையாட்சி தோற்றம்

மலேசியா ஒரு கூட்டாட்சி நாடாக இருந்தாலும், அதன் "கூட்டாட்சி முறை மிகவும் மையப் படுத்தப்பட்டு இருப்பதாக" அரசியல் பார்வையாளர்கள் கருத்து தெரிவித்து உள்ளனர்.  
2008-ஆம் ஆண்டு பொதுத் தேர்தலில் ஜனநாயக செயல் கட்சி; மக்கள் நீதிக் கட்சி; மற்றும் மலேசிய இஸ்லாமியக் கட்சி ஆகிய எதிர்க்கட்சிகள் பதின்மூன்று மாநில சட்டமன்றங்களில் ஐந்தில் பெரும்பான்மையை வென்றன. இதற்கும் முன்னதாக, ஆளும் பாரிசான் நேசனல் கூட்டணி, கிளாந்தான் மாநிலத்தைத் தவிர, 12 மாநில அரசாங்கங்களைத் தன் கட்டுப்பாட்டிற்குள் வைத்து இருந்தது.}}
# ஓசுமியம் போரைடுகள்

**ஓசுமியம் போரைடுகள்** (*Osmium borides*) என்பவை ஓசுமியமும் போரானும் சேர்ந்து உருவாகும் சேர்மங்களைக் குறிக்கும். சாத்தியமாகும் அதிக கடினத்தன்மையே இச்சேர்மங்களின் மிகவும் குறிப்பிடத்தக்க பண்பாகும். போரான்-ஓசுமியம் சகப் பிணைப்புகளின் வலிமையுடன் ஓசுமியத்தின் உயர் எலக்ட்ரான் அடர்த்தியின் இணைப்பு ஓசுமியம் போரைடுகளை மீக்கடினப் பொருட்களை உருவாக்கும் என்று கருதப்படுகிறது. எனினும் இது இன்னும் நிரூபிக்கப்படவில்லை. எடுத்துக்காட்டாக, OsB<sub>2</sub> கடினமானதுதான், நீலமாணிக்கத்தின் கடினத்தன்மையுடன் ஒப்பிடத்தக்கதுதான், ஆனால் மிகவும் கடினமானது அல்ல.
# ஓசுமியம் போரைடுகள்

## தயாரிப்பு

ஓசுமியம் முக்குளோரைடுடன் (OsCl3) மக்னீசியம் இருபோரைடைச் (MgB2) சேர்த்து தோராயமாக 1000 பாகை செல்சியசு வெப்பநிலைக்கு சூடுபடுத்தும்போது ஓசுமியம் போரைடு உருவாகிறது. மிகத் தீங்கு விளைவிக்கும் சேர்மமான ஓசுமியம் டெட்ராக்சைடு உருவாதலைத் தடுக்க வெற்றிடத்தில் அல்லது மந்தவாயுச் சூழலில் ஓசுமியம் போரைடுகள் உற்பத்தி செய்யப்படுகின்றன. ஓசுமியம் டைபோரைடும் முதலில் அறுகோணமாக கருதப்பட்டு ஆய்வு செய்யப்பட்டது. ஆனால் இதன் ஒரு கட்டம் பின்னர் செஞ்சாய்சதுரத்திற்கு மாறுகிறது. சமீபத்திய தயாரிப்பு முறைகளில், OsB2 சேர்மத்தின் ஒரு அறுகோண கட்டம் ReB2 போன்ற அமைப்புடன் இருப்பதாகவும் கண்டறியப்பட்டுள்ளது.
# சரோவரம் உயிரியல் பூங்கா

**சரோவரம் உயிரியல் பூங்கா** (*Sarovaram Bio Park*) என்பது இந்தியாவின் கேரள மாநிலத்தில் கோழிக்கோடு நகரத்தில் உள்ள கோட்டூலிக்கு அருகில் உள்ள சூழல் மேம்பாட்டுப் பகுதியாகும். இந்த பூங்கா கேனோலி கால்வாயை ஒட்டி அமைந்துள்ளது. சுற்றுச்சூழலுக்கு உகந்த கருப்பொருளுடன் இந்த திட்டம் உருவாக்கப்பட்டுள்ளது. இப்பகுதி பறவைகளின் வாழ்விடங்களைக் கொண்ட ஈரநிலங்கள் மற்றும் சதுப்புநில காடுகளை உள்ளடக்கிய சுற்றுச்சூழல் தொகுப்பாக அமைந்துள்ளது.
# சரோவரம் உயிரியல் பூங்கா

## பாதுகாக்கப்பட்ட இனங்கள்

இந்த பூங்கா சதுப்புநில இனங்கள் மற்றும் பிற தாவரங்களைப் பாதுகாக்க அமைக்கப்பட்ட இடமாகும். இந்த பூங்கா இந்தியாவின் 27 ஈரநிலங்களில் ஒன்றாக அடையாளம் காணப்பட்டுள்ளது. ஏழு வகையான சதுப்புநில சிற்றினங்கள் மற்றும் 29 தொடர்புடைய இனங்கள் இங்குக் காணப்படுகின்றன. இந்த பூங்கா 34 வகையான பறவைகளின் வாழ்விடமாக உள்ளது. இந்த அருகே செல்லும் கால்வாய் 11 கிலோமீட்டர் நீளம் கொண்டது. இது கோரப்புழா மற்றும் கல்லாய் ஆறுகளை இணைக்கிறது. பூங்காவில் படகு சவாரி வசதிகள், இசை நீரூற்று மற்றும் திறந்தவெளி கலையரங்கம் உள்ளது. இந்த பூங்கா கல்லூரி காதல் இணைகளின் பிரபலமான பொழுதுபோக்கு இடமாக உள்ளது. திருமணத்திற்கு முந்தைய புகைப்பட படப்பிடிப்புகள் மற்றும் பிற புகைப்படங்களுக்கான புகைப்பட கலைஞர்களின் விருப்பமான இடமாகவும் இது உள்ளது. பாரம்பரிய கேரள பாணியில் இங்குள்ள கட்டிடங்கள் கட்டப்பட்டுள்ளன.  
சரோவரம் திட்டம் பல்வேறு நிலைகளில் உருவாக்கப்பட்டு செயல்படுத்தப்பட்டு வருகிறது. முதல் சில கட்டங்கள் முடிந்து பொதுமக்களின் பயன்பாட்டிற்காகப் பூங்காத் திறக்கப்பட்டுள்ளது. கடற்கரை மற்றும் மானஞ்சிறா சதுக்கத்துடன் மாலை நேரத்தைச் செலவிட நகரத்தின் மிகவும் பிரபலமான இடங்களில் இதுவும் ஒன்றாகும்.
# சரோவரம் உயிரியல் பூங்கா

## மேலும் பார்க்கவும்

- மானஞ்சிறா சதுக்கம்
- பேப்பூர்
# மலபார் கிறித்தவ கல்லூரி

**மலபார் கிறித்தவ கல்லூரி** (*Malabar Christian College*), என்பது 1909-ல் இந்தியாவின் கேரளாவில் கோழிக்கோட்டில் நிறுவப்பட்ட பழமையான கல்வி நிறுவனங்களில் ஒன்றாகும்.
# மலபார் கிறித்தவ கல்லூரி

## வரலாறு

மலபார் கிறுத்தவ கல்லூரியானது, மலபார் பகுதியில் உள்ள இளைஞர்களுக்குப் பாகுபாடு இல்லாமல் கல்வியை வழங்குவதை நோக்கமாகக் கொண்டு சுவிட்சர்லாந்தின் பேசெல் புராட்டஸ்டன்ட் கிறித்தவ மறைப்பணியாளர்களால் நிறுவப்பட்டது. தொடக்கத்தில் இக்கல்லூரி இரண்டாம்-தரக் கல்லூரியாகச் சென்னைப் பல்கலைக்கழகத்துடன் இணைவுப் பெற்ற கல்லூரியாகச் செயல்பட்டது. 1956 முதல் தரக் கல்லூரியாகத் தரம் உயர்த்தப்பட்டது.
# மலபார் கிறித்தவ கல்லூரி

## கல்வித் திட்டங்கள்

இக்கல்லூரியில், கலை மற்றும் அறிவியல் இளநிலை மற்றும் முதுகலை பாடங்களை வழங்குகிறது. தற்பொழுது இக்கல்லூரி கோழிக்கோடு பல்கலைக்கழக இணைவுக் கல்லூரியாகச் செயல்படுகிறது. இக்கல்லூரி தேசிய மதிப்பீடு மற்றும் தரச்சான்று நிறுவனத்தின் "முதல் தரம்" பெற்ற கல்லூரியாக (3.21/4 புள்ளிகள்) அங்கீகாரம் பெற்றுள்ளது.
# மலபார் கிறித்தவ கல்லூரி

## குறிப்பிடத்தக்க ஆசிரியர் மற்றும் முன்னாள் மாணவர்கள்

- சகோதரன் அய்யப்பன்
- கே. பி. ராமனுன்னி
- சிந்தா ரவி
- பி. வி.அன்வர்
- கே.கே.நீலகண்டன்
- குட்டி
- ஜக்காரியாஸ் அப்ரேம்
- அஞ்சலி அமீர்
- அன்னா ராஜம் மல்ஹோத்ரா
- கீதா ஹிரண்யன்
- பாபு பரத்வாஜ்
- பினு பப்பு
- கிறிசோஸ்டம் அரங்கடன்
- மோனிஷா அர்ஷக்
- கே. கே. ரமா
- ரோஹன் குன்னும்மாள்
- ஆற்றூர் ரவிவர்மா
- வி. பி. பாலகங்காதரன்
- மூர்கோத் ராமுன்னி
# பன்னாட்டு வேதாந்த சமூகம்

**பன்னாட்டு வேதாந்த சமூகம்** (*International Vedanta Society*) என்பது இந்தியாவில் அத்வைத வேதாந்தத்தில் கவனம் செலுத்தும் ஆன்மீக அமைப்பாகும். இந்த அமைப்பானது இந்தியாவின் மேற்கு வங்காளத்தில் உள்ள பிரட்டியினைத் தலைமையிடமாகக் கொண்டு அமைந்துள்ளது. இந்த சங்கத்தினை 1989ஆம் ஆண்டு நவம்பர் 19ஆம் நாளன்று சிறீ பகவான் நிறுவினார்.
# பன்னாட்டு வேதாந்த சமூகம்

## மேலும் பார்க்கவும்

- இராமகிருசுணா இயக்கம்
# மங்களூர் பல்கலைக்கழகம்

**மங்களூர் பல்கலைக்கழகம்** *(Mangalore University*) என்பது இந்தியாவின் கர்நாடகாவில் உள்ள மங்களூருவில் உள்ள கொனாஜேவில் அமைந்துள்ள பொதுப் பல்கலைக்கழகம் ஆகும். மங்களூர் பல்கலைக்கழகம் தெற்கு கன்னட மாவட்டம், உடுப்பி மற்றும் குடகு மாவட்டங்களில் உள்ள கல்லூரிகளை நிர்வகிக்கும் அதிகார வரம்பைக் கொண்டுள்ளது.
# மங்களூர் பல்கலைக்கழகம்

## வரலாறு

கடற்கரை நகரமான மங்களூருக்குத் தென்கிழக்கே சுமார் 20 கி.மீ தொலைவில் அமைந்துள்ள மங்கள கங்கோத்ரியில் மங்களூர் பல்கலைக்கழக வளாகத்தில் இப்பல்கலைக்கழகம் செயல்படுகிறது. இப்பல்கலைக்கழகம் 353 ஏக்கர் பரப்பளவில் அழகிய வளாகத்தில் அமைந்துள்ளது. மைசூர் பல்கலைக்கழகத்தின் முதுநிலை மையமாகச் செயல்பட்ட இந்நிறுவனம் 1980-ல் பல்கலைக்கழகமாக மேம்பாடு அடைந்தது. மூன்று முதுநிலை துறைகளை மட்டுமே கொண்டிருந்த இந்த வளாகத்தில், தற்பொழுது 26 முதுநிலை துறைகள் உள்ளன. நவீன உள்கட்டமைப்பு மற்றும் அனுபவம் வாய்ந்த ஆசிரியர்களுடன் மங்களூர் பல்கலைக்கழகம் 204 இணைப்புக் கல்லூரிகளுடன், இரண்டு இணைவுக் கல்லூரிகளுடன் (மங்களூர் மற்றும் மடிகேரி) மற்றும் ஐந்து தன்னாட்சிக் கல்லூரிகளுடன் வளர்ச்சிபெற்றுள்ளது. குடகு மாவட்டம், சோம்வார்பேட்டை வட்டத்தில் சிக்க அலுவாராவில் ஞான காவேரி என்ற முதுநிலை மையத்தையும் பல்கலைக்கழகம் நிறுவியுள்ளது.  
| * பி. சேக் அலி, 1980–1985
* கே. எம். சபியுல்லா, 1985–1989
* எம். ஐ. சவதாத்தி, 1989–1995
* எஸ். கோபால், 1995–2001
* பி. அனுமையா, 2001–2005
* திம்மே கவுடா, 2005–2006 (பொறுப்பு)
* கே. எம். காவேரியப்பா, 2006–2010
* கே. கே. ஆச்சாரி, 2010 (பொறுப்பு)
* டி. சி. சிவசங்கர மூர்த்தி, 2010–2014
* கே. பைரப்பா, 2014–2018
* ஈஸ்வர பி., 2018–2019 (பொறுப்பு)
* கிஷோர் நாயக், 2019 (பொறுப்பு) | } |
| --- | --- |
# மங்களூர் பல்கலைக்கழகம்

## முன்னாள் மாணவர்கள்

- வி. ஜி. சித்தார்த்தா, இந்திய தொழிலதிபர் மற்றும் காபி டே நிறுவனர்
- டி. வி. சதானந்த கெளடா, இந்திய அரசியல்வாதி
- வீரப்ப மொய்லி, இந்திய அரசியல்வாதி மற்றும் எழுத்தாளர்
- சத்யா நாடெல்லா, மைக்ரோசாப்ட் தலைவர் மற்றும் நிர்வாக முதன்மை அதிகாரி
# மடத்தருவி வழக்கு

**மடத்தருவி வழக்கு** (*Madatharuvi case*) 1966 ஆம் ஆண்டு இந்தியாவின் கேரளாவில் நடந்த மரியக்குட்டி என்ற விதவையின் கொலையைக் குறிக்கிறது. பெனடிக்ட் ஓணங்குளம் என்ற பாதிரியார் இந்தக் குற்றத்திற்காக தண்டிக்கப்பட்டார். அமர்வு நீதிமன்றம் பாதிரியாருக்கு மரண தண்டனை விதித்தது. ஆனால் அவர் சார்ந்த தேவாலயம் உயர் நீதிமன்றத்தை அணுகி இவரை விடுவித்தது. குற்றவாளியை பாதிரியாருக்குத் தெரியும் என்றும் ஆனால் பாதிரியார் பாவமன்னிப்பு கோரியவரை வெளிச்சத்துக்கு கொண்டுவர மறுக்கிறார் என்றும் பாதிரியாரின் ஆதரவாளர்கள் அப்போது கருத்து கூறினர்.
# மடத்தருவி வழக்கு

## குற்றச்சாட்டு

கேரளாவின் பத்தனம்திட்டா மாவட்டத்தில் உள்ள இரான்னி நகரத்துக்கு அருகில் ஓடும் மடத்தருவி ஓடையில் மரியக்குட்டி என்ற விதவையை கொன்றதாக சீரோ மலபார் கத்தோலிக்க பாதிரியார் அருட்தந்தை பெனடிக்ட் ஓணங்குளம் மீது வழக்குத் தொடரப்பட்டது. ஓணங்குளத்திற்கு அமர்வு நீதிமன்றம் மரண தண்டனை விதித்து தீர்ப்பு வழங்கியது. இருப்பினும், கேரள உயர் நீதிமன்றம் 1967 ஆம் ஆண்டு சூழ்நிலை ஆதாரங்களை நிராகரிக்கும் தொழில்நுட்ப காரணங்களின் அடிப்படையில் பாதிரியாரை விடுவித்து விடுதலை செய்தது.  
மடத்தருவி வழக்கு கேரளாவில் மிகவும் பரபரப்பாகப் பேசப்பட்டது. பல திரைப்படங்களுக்கும் உத்வேகம் அளித்தது. 2010 ஆம் ஆண்டு, அதிரம்புழா நகரத்தில் பெனிடிக்ட் ஓணங்குளத்தின் கல்லறையை சங்கனாச்சேரி பேராயர் பிரார்த்தனைக்காக திறந்து வைத்தபோது, உள்ளூர் ஊடகங்களில் இவ்வழக்கு மீண்டும் முக்கியத்துவம் பெற்றது.
# இராணி சென்னம்மா பல்கலைக்கழகம்

**இராணி சென்னம்மா பல்கலைக்கழகம்** (*Rani Channamma University*) என்பது இந்தியாவில் கர்நாடக மாநிலத்தில் பெல்காமில் உள்ள ஒரு பொதுப் பல்கலைக்கழகம் ஆகும். இது 2010ஆம் ஆண்டு கர்நாடக அரசால் நிறுவப்பட்டது. இது 1982ஆம் ஆண்டு தார்வாடில் கர்நாடக பல்கலைக்கழகத்தால் நிறுவப்பட்ட பெல்காமில் உள்ள கித்தூர் இராணி சென்னம்மா முதுநிலை மையத்தை மேம்படுத்துவதன் மூலம் உருவாக்கப்பட்டது. இராணி சென்னம்மா பல்கலைக்கழகம் கர்நாடகாவின் கித்தூர் சமஸ்தானத்தின் இராணியான கிட்டூர் ராணி சென்னம்மாவின் பெயரால் அழைக்கப்படுகிறது.  
இந்த பல்கலைக்கழகத்தின் முக்கிய நோக்கம், நல்ல கல்வி வசதிகள் இல்லாத வட கர்நாடகா பகுதி மாணவர்களுக்கு உயர் கல்விக்கான வாய்ப்புகளை உருவாக்குவதாகும். இந்தப் பல்கலைக்கழகம் புனே-பெங்களூரு தேசிய நெடுஞ்சாலை 4க்கு அருகில் பூதாரமனஹட்டியில் 172 ஏக்கர் நிலப்பரப்பில் "வித்யசங்கமா" என்ற முதன்மை வளாகத்தில் அமைந்துள்ளது. இது பெல்காம் நகரிலிருந்து 18 கி. மீ. தூரத்தில் அமைந்துள்ளது. இது பெல்காம், பிஜாப்பூர் மற்றும் பாகல்கோட் மாவட்டங்களின் அதிகார வரம்பில் செயல்பட்டு வருகிறது.
# வேளாண் அறிவியல் பல்கலைக்கழகம், தார்வாடு

**வேளாண் அறிவியல் பல்கலைக்கழகம், தார்வாடு** என்பது கர்நாடக அரசால் நிறுவப்பட்ட ஒரு மாநில வேளாண் பல்கலைக்கழகமாகும். இது விவசாயம், காட்டியல், உணவு அறிவியல், வேளாண்மை சந்தைப்படுத்தல் மற்றும் மனை அறிவியல் ஆகிய துறைகளில் கல்வி, ஆராய்ச்சி மற்றும் விரிவாக்க நடவடிக்கைகளை மேற்கொள்கிறது.
# வேளாண் அறிவியல் பல்கலைக்கழகம், தார்வாடு

## அமைவிடமும் இணைவு கல்லூரிகளும்

தார்வாடு, வேளாண் அறிவியல் பல்கலைக்கழகம் தார்வாட்-பெல்காம் சாலையில் அமைந்துள்ளது. வயல்களில் மரங்கள் வளர்ப்பதற்கும் பரிசோதனை மற்றும் ஆராய்ச்சிகளை மேற்கொள்வதற்குப் பொருத்தமான வளாகத்தில் இப்பல்கலைக்கழக்ம் அமைந்துள்ளது. இப்பகுதியில் உள்ள வேளாண் கல்லூரிகளை இணைவுக் கல்லூரிகளாகக் கொண்டு செயல்படுகிறது.  
- விவசாயக் கல்லூரி, தார்வாட்
- விவசாயக் கல்லூரி, விஜயபூர் (பிஜப்பூர்)
- ஹனுமன்மட்டி விவசாயக் கல்லூரி (ஹாவேரி மாவட்டம்)
- தார்வாடு கிராமப்புற மனை அறிவியல் கல்லூரி
- சிர்சி வனவியல் கல்லூரி
- உணவு தொழில்நுட்பக் கல்லூரி, தார்வாடு
# வேளாண் அறிவியல் பல்கலைக்கழகம், தார்வாடு

## அதிகார வரம்பு

தார்வாடு, வடகன்னட மாவட்டம், கதக்-பெட்டகேரி, ஆவேரி, பெளகாவி, பாகல்கோட் மற்றும் பிஜாப்பூர் ஆகிய ஏழு மாவட்டங்களில் உள்ள வேளாண்மைத் தொடர்பான கல்லூரிகள் இப்பல்கலைக்கழக அதிகார வரம்பின் கீழ் வருகின்றன.
# வேளாண் அறிவியல் பல்கலைக்கழகம், தார்வாடு

## தரவரிசைகள்

தேசிய கல்வி நிறுவனங்களுக்கான தரவரிசை கட்டமைப்பு 2019-ல் பல்கலைக்கழகங்களில் 83வது இடத்தினைப் இப்பல்கலைக்கழகம், பெற்றது.
# வேளாண் அறிவியல் பல்கலைக்கழகம், தார்வாடு

## கௌரவ டாக்டர் பட்டங்கள்

இப்பல்கலைக்கழகம் 2014 ஆண்டு வரை பதினாறு கெளரவ முன்பைவர் பட்டங்களை வழங்கியுள்ளது.
| 01 | கே. ஆர். ஆலூர் | 4வது பட்டமளிப்பு | 16.04.1990 |  |
| --- | --- | --- | --- | --- |
| 02 | மன்மோகன் அத்தவர் | 4வது பட்டமளிப்பு | 16.04.1990 |  |
| 03 | மனோபாய் தேசாய் | 4வது பட்டமளிப்பு | 16.04.1990 |  |
| 04 | பிரபுல்ல சந்திரா | 9வது பட்டமளிப்பு விழா | 28.03.1998 |  |
| 05 | உதய சங்கர் அவஸ்தி | 20வது பட்டமளிப்பு விழா | 25.04.2006 |  |
| 06 | மல்லண்ண நகரல் | 20வது பட்டமளிப்பு விழா | 25.04.2006 |  |
| 07 | அப்துல் ரவூப் அ. ஷேக் | 20வது பட்டமளிப்பு விழா | 25.04.2006 |  |
| 08 | ஜி. எஸ்.விஜய் ராகவன் | 24வது பட்டமளிப்பு விழா | 27.12.2010 |  |
| 09 | எஸ். எல்.மேத்தா | 24வது பட்டமளிப்பு விழா | 27.12.2010 |  |
| 10 | எஸ். அய்யப்பன் | 25வது பட்டமளிப்பு விழா | 03.03.2012 |  |
| 11 | வில்லியம் ரோனி காஃப்மோன் | 25வது பட்டமளிப்பு விழா | 03.03.2012 |  |
| 12 | ஸ்ரீ அசோக் மலகௌடா பாட்டீல் | 25வது பட்டமளிப்பு விழா | 03.03.2012 |  |
| 13 | ரிச்சர்ட் ஜோன்ஸ் | 26வது பட்டமளிப்பு விழா | 22.03.2013 |  |
| 14 | ஆர்.எஸ்.பரோடா | 26வது பட்டமளிப்பு விழா | 22.03.2013 |  |
| 15 | மார்க் ஏ. ஹஸ்ஸி | 27வது பட்டமளிப்பு விழா | 22.05.2014 |  |
| 16 | ராஜேந்திர சிங் | 27வது பட்டமளிப்பு விழா | 22.05.2014 | } |
# வேளாண் அறிவியல் பல்கலைக்கழகம், தார்வாடு

## மேலும் பார்க்கவும்

- வேளாண் அறிவியல் பல்கலைக்கழகம், ராய்ச்சூர்
# பன்னாட்டு கல்வி நாள்

**பன்னாட்டு கல்வி நாள் (*International Day of Education*)** ஆண்டுதோறும் சனவரி மாதம் 24 ஆம் தேதி அன்று உலக அளவில் அனுசரிக்கப்படுகிறது. கல்விக்காக இந்த நாள் அர்ப்பணிக்கப்பட்டுள்ளது. 2018 ஆம் ஆண்டு டிசம்பர் மாதம் 3 ஆம் தேதியன்று ஐக்கிய நாடுகளின் பொதுச் சபை, உலகளாவிய அமைதி மற்றும் நிலையான வளர்ச்சியைக் கொண்டு வருவதற்கான கல்வியின் பங்கைக் கொண்டாடும் வகையில், சனவரி 24 ஆம் தேதி **பன்னாட்டு கல்வி நாளாக** அறிவிக்கும் தீர்மானத்தை ஏற்றுக்கொண்டது.
# பன்னாட்டு கல்வி நாள்

## வரலாறு

ஐக்கிய நாடுகள் பொதுச் சபை நிறைவேற்றிய தீர்மானத்தின் மூலம் சனவரி மாதம் 24 ஆம் தேதி பன்னாட்டு கல்வி நாளாக அறிவிக்கப்பட்டது. 2019 ஆம் ஆண்டு சனவரி மாதம் 24 ஆம் தேதி முதல் பன்னாட்டு கல்வி நாள் கொண்டாடப்படுகிறது. ஐக்கிய நாடுகள் பொதுச் சபையின் அறிவிப்பு உலகம் முழுவதும் பரவி வருகிறது. அவர்களின் நேர்மையான முயற்சிகள் உலகெங்கிலும் நம்பிக்கையுடனும் வாய்ப்புகளுடனும் ஆதரிக்கப்படும் ஒரு பண்பட்ட சமுதாயத்தை உருவாக்கும். படித்த தனிநபரின் முன்னேற்றத்தில் நம்பிக்கைக்குரிய முடிவுகளைக் காட்டும்.
# பன்னாட்டு கல்வி நாள்

## மேலும் பார்க்கவும்

-
- கல்வி
- ஆசிரியர் தினம்
- உலக ஆசிரியர் தினம்
# மகாதேவ் பி. செட்டி

**மகாதேவ் பி. செட்டி** (*M. B. Chetti*)(பிறப்பு: சனவரி 1, 1957), இந்தியாவின் உத்தரப் பிரதேச மாநிலம் தார்வாடில் உள்ள வேளாண் அறிவியல் பல்கலைக்கழகத்தின் துணைவேந்தராக உள்ளார். இவர் இந்திய வேளாண் ஆராய்ச்சி குழுமத்தின் கல்விப் பிரிவின் முன்னாள் உதவி இயக்குநராக இருந்துள்ளார்.
# மகாதேவ் பி. செட்டி

## கல்வி

மா. பி. செட்டி தார்வாடில் உள்ள வேளாண் கல்லூரியில் இளநிலை மற்றும் முதுநிலை வேளாண் படிப்பினை முடித்துவிட்டு, புது தில்லியில் உள்ள இந்திய வேளாண்மை ஆராய்ச்சி நிலையத்தில் முனைவர் பட்டம் முடித்துள்ளார். முனைவர் பட்டத்திற்கு பிந்தைய ஆராய்ச்சியினை கலிபோர்னியா, லாஸ் ஏஞ்சல் மற்றும் கனடாவில் முடித்துள்ளார்.
# மகாதேவ் பி. செட்டி

## பணி

இவர், உதவி இயக்குநர், இந்திய வேளாண் ஆராய்ச்சி குழுமம், புது தில்லி (2015); விரிவாக்க இயக்குநர், பல்கலைக்கழக வேளாண் கல்லூரி, தார்வாடு (2013-2015); கல்வி இயக்குநர் (2013); முதல்வர் (வேளாண்மை), வேளாண்மைக் கல்லூரி, வேளாண் அறிவியல் பல்கலைக்கழகம், தார்வாடு (2008-2013); மாணவர் நலன் இயக்குநர் (2008-2009); பல்கலைக்கழக நூலகர் (கூடுதல். பொறுப்பு) (2006-2007); பதிவாளர் (2006-2007); பல்கலைக்கழகத் தலைவர் (பயிர் உடலியல்) (1996-2008); பேராசிரியர் (1991-1996); இணைப் பேராசிரியர் (1989-1991); மேம்பாட்டு அதிகாரி (1985-1989) போன்ற பணிகளை வகித்துள்ளார்.
# மகாதேவ் பி. செட்டி

## விருதுகள்

- அ. ப. ஜெ. அப்துல் கலாம் விருது, நட்பு மன்றம், புது தில்லி (2018)
- இந்தியாவின் முன்னணி கல்வியாளர் விருது, நட்பு மன்றம், புது தில்லி (2018)
- விரிவாக்கக் கல்வி சமூகம், கற்பித்தல் ஆராய்ச்சி மற்றும் விரிவாக்க மேலாண்மைத் துறையில் சிறந்த பங்களிப்பிற்கான விருது (2017)
- தேசிய உயிரியல் அறிவியல் கழக, உறுப்பினர் விருது, சென்னை (2014)
- கே. கே. நந்தா நினைவு இந்தியத் தாவர உடற்செயலியல் சங்கத்தின் விரிவுரை விருது, புது தில்லி (2011)
- ராஜீவ்காந்தி சிறப்பு விருது, பன்னாட்டு ஒருமைப்பாடு, அமைதி மற்றும் நட்பு சங்கம், பெங்களூர் (2007)
- சர். சி. வி. ராமன் இளம் விஞ்ஞானிகளுக்கான விருது, கர்நாடக அரசு (2001)
- ஜே. சினாய் நினைவு தங்கப் பதக்கம், இந்தியத் தாவர உடற்செயலியல் சமூகம், புது தில்லி (2001)
- சிறந்த ஆசிரியர்களுக்கான பாரத ரத்னா சி. சுப்பிரமணியம் விருது, இந்திய வேளாண் ஆராய்ச்சி குழுமம், புது தில்லி (2000-2001)
- வேளாண் அறிவியல் முன்னேற்றத்திற்கான கழக விருது, இந்தியன் தாவர உடற்செயலியல் சமூகம், புது தில்லி (1998)
# இராசபாலம் சந்திரசேகர ரெட்டி

**இராசபாலம் சந்திரசேகர ரெட்டி** (*Rachapalem Chandrasekhara Reddy*)(பிறப்பு: அக்டோபர் 16, 1948) என்பவர் இந்திய எழுத்தாளர் மற்றும் ஆசிரியர் ஆவார். இவர் 2014-ல் தெலுங்கு மொழி சாகித்திய அகாதமி விருதை வென்றார். சந்திரசேகர ரெட்டி யோகி வேமனா பல்கலைக்கழகத்தில் தெலுங்கு மொழித்துறைப் பேராசிரியராகப் பணியாற்றியவர் ஆவார்.
# இராசபாலம் சந்திரசேகர ரெட்டி

## மேலும் பார்க்கவும்

- சாகித்திய அகாதமி விருது
# அரிசுடடைடீசு

ஓட்டு சில்லை. ]]
**அரிசுடைடீசு** (*Aristides*, <span title="Ancient Greek (to 1453)-language romanization">**'Aristeídēs**'</span>, Attic Greek :[aristěːdɛːs] ; கிமு 530-468) என்பவர் ஒரு பண்டைய ஏதெனிய அரசியல்வாதி ஆவார். "ஜஸ்ட்" என்ற புனைபெயர் கொண்ட இவர், ஏதென்சின் பாரம்பரிய காலத்தின் ஆரம்ப காலாண்டில் செல்வாக்கு பெற்று வளர்ந்தார். கிரேக்க பாரசீகப் போரில் இவரது படைத்துறைத் திறமைக்காக நினைவுகூரப்படுகிறார். பண்டைய வரலாற்றாசிரியர் எரோடோட்டசு இவரை "ஏதென்சில் சிறந்த, மிகவும் மரியாதைக்குரிய மனிதர்" என்று குறிப்பிடுகிறார். மேலும் இவர் பிளேட்டோவின் சாக்ரடிக் உரையாடல்களிலும் இதேபோன்ற மரியாதைக்குரிய புகழ்ச்சியைப் பெற்றார்.
# அரிசுடடைடீசு

## வாழ்க்கை குறிப்பு

அரிஸ்டைட்ஸ் ஓரளவு செல்வ வளம் கொண்ட குடும்பத்தைச் சேர்ந்தவர். இவரது ஆரம்பகால வாழ்க்கையில், இவர் அரசியல்வாதியான கிளீசுத்தனீசைப் பின்பற்றி, ஏதெனிய அரசியலில் பிரபுத்துவக் அணியுடன் இணைந்தார் என்று மட்டுமே கூறப்படுகிறது. மராத்தான் போரில் இவர் தனது பூர்வீக பழங்குடி இனமான ஆன்டியோகிசின் படையணியில் இருந்தபோது ஏதென்சின் படைத் தலைவரால் முதலில் கவனிக்கப்பட்டார். மேலும் இவர் அடுத்த ஆண்டு ( *489-488* ) அர்ச்சன் என்ற பதவிக்கு தேர்ந்தெடுக்கப்பட்டார். ஏதென்சை ஒரு தரைப்படை சக்தியாகப் பராமரிக்கும் பழமைவாதக் கொள்கையைப் பின்பற்றி, தெமிஸ்ட்டோக்ளீஸ் முன்மொழிந்த கடற்படைக் கொள்கையின் முக்கிய எதிர்ப்பாளர்களில் ஒருவராக இவர் இருந்தார்.  
புளூட்டாக்கின் கூற்றுப்படி, அரிஸ்டைட்ஸ் மற்றும் தெமிஸ்டோக்கிள்ஸ் இடையேயான போட்டி அவர்களின் இளமை பருவத்தில் இருந்தே தொடங்கியது. 485 மற்றும் 482 க்கு இடையில் பல்வேறு வகையில் சொல்லப்படும் காலத்தில் அரிஸ்டைட்சு நாடு கடத்திப்பபட்டதாக கூறப்படுகிறது. அதன் பின்னர் இரு தலைவர்களுக்கிடையேயான மோதல் முடிவுக்கு வந்தது. இந்தச் சந்தர்ப்பத்தில், அரிஸ்டைட்சை முன்பின் காணாத எழுத்தறிவில்லாத வாக்காளர் ஒருவர், இவரை அணுகி, அரிஸ்டைட்சை ஆஸ்ட்ராசிசம் (நாடுகடத்துதல்) செய்ய ஏதுவாக அவரது பெயரை தனது ஆஸ்ட்ராகானில் (வாக்குச் சீட்டு) எழுதுமாறு கேட்டுக் கொண்டதாக கூறப்படுகிறது. அதற்கு இவர் *அரிஸ்டைட்ஸ் உங்களுக்கு ஏதாவது தீங்கு இழைத்துவிட்டாரா ?* என்று கேட்டார். "இல்லை," என்று பதில் வந்தது, "எனக்கு அவரைத் தெரியாது, ஆனால் எல்லா இடங்களிலும் அவரை 'நேர்மையானவர்' என்று அழைப்பது எனக்கு எரிச்சலைத் தருகிறது." என்றார்.  
480 இன் ஆரம்பத்தில், பாரசீக படையெடுப்பாளர்களிடமிருந்து ஏதென்சைப் பாதுகாக்க உதவுவதற்காக நாடுகடத்தப்பட்டவர்களை திரும்ப அழைக்கும் ஆணையின் மூலம் அரிஸ்டைட்ஸ் ஆதாயம் அடைந்தார். மேலும் *480-479* ஆம் ஆண்டிற்கான இராணுவத் தலைவராக தேர்ந்தெடுக்கப்பட்டார். ஏதென்சின் படையானது குலம் வாரியாக பத்தாக பிரிக்கப்பட்டிருக்கும். அதில் குலத்துக்கு ஒரு படைத்தலைவன் தேர்ந்தெடுக்கப்பட்டிருப்பர். போர்களின்போது இந்த பத்து படைதலைவர்களில் இருந்து தினமும் ஒருவர் தலைமை படைத்தலைவராக இருப்பர். மாரத்தான் போரின்போது மில்டியாடீசு தலைமைத் தளபதியாக சிறப்பாக செயல்பட்டார். அதையடுத்த நாள் அரிஸ்டைட்சுக்கு தலைமைத் தளபதியாக இருக்கும் பொறுப்பு சுழற்சி முறையில் வந்தது. ஆனால் போர் தந்திரம் ஒரே மாதிரியாக இருக்கவேண்டும் என்பதற்காக அந்தப் பொறுப்பை மில்டியாடீசுக்கே இவர் விட்டுக் கொடுத்தார். சலாமிஸ் போரில், இவர் தெமிஸ்டோக்கிள்சுக்கு ஆதரவாக இருந்தார். மேலும் சைட்டாலியா தீவில் ஏதெனியன் காலாட்படையை இறக்கி, அங்கு நிறுத்தப்பட்ட பாரசீக படையை அழித்ததன் மூலம் வெற்றி வாகை சூடினார்.  
479 இல், இவர் மீண்டும் *இராணுவத் தலைவராக* தேர்ந்தெடுக்கப்பட்டார். மேலும் பிளாட்டியா போரில் ஏதெனியன் படைகளின் தளபதியாக சிறப்பு அதிகாரங்கள் வழங்கப்பட்டன. இராணுவத்தில் சிலரிடையே இருந்த சதியை இவர் அடக்கியதாகவும் கூறப்படுகிறது. இவர் தொடர்ந்து ஏதென்சில் முக்கிய பதவியை வகித்தார். ஏதென்சின் மதில் சுவர்களை மறுகட்டமைப்பதில் எசுபார்டான்களை விஞ்சுவதற்கு இவர் உதவியதாகக் கூறப்படுகிறது.  
இவர் ஏதென்சில் இறந்ததாக சில எழுத்தாளர்களால் கூறப்படுகிறது. மற்றவர்கள் கருங்கடலுக்கான பயணத்தில் இவர் இறந்தார் என்கின்றனர். இவர் இறந்த தேதியை நேபோஸ் 468 எனக் குறிப்பிடுகிறார். இவரது பண்ணை பாரசீக படையெடுப்புகளால் மோசமாக பாதிக்கப்பட்டதாகத் தெரிகிறது. ஏனெனில் இவரை அடக்கம் செய்வதற்கான செலவுகளைக்கூட சமாளிக்க போதுமான பணத்தை இவர் விட்டுச்செல்லவில்லை. மேலும் 4 ஆம் நூற்றாண்டில் கூட இவரது சந்ததியினர் அரசு ஓய்வூதியங்களைப் பெற்றனர் என்பது அறியப்படுகிறது.
# அரிசுடடைடீசு

## நினைவுச்சின்னங்கள்

அமெரிக்க நகரமான பாஸ்டனில் உள்ள லூயிஸ்பர்க் சதுக்கத்தில் அரிஸ்டைட்ஸ் (பாஸ்டன்) சிலை உள்ளது . 11806 ஆம் ஆண்டு சார்லஸ் பிரோகாஸ் வரைந்த அரிஸ்டைட்ஸ் ஓவியம் பிரெஞ்சு நகரமான துலூசில் உள்ள மியூசி டெஸ் அகஸ்டின்சில் உள்ளது.
# பந்தர் லட்டு

**பந்தர் லட்டு** (*Bandar laddu*) என்பது இந்தியாவின் ஆந்திரப் பிரதேசத்தில் உள்ள கிருஷ்ணா மாவட்டத்தின் மச்சிலிப்பட்டினத்தில் தயாரிக்கப்படும் ஒரு இனிப்பு ஆகும். இது 3 மே 2017 அன்று ஆந்திரப் பிரதேசத்திலிருந்து புவியியல் குறியீடாகப் பதிவு செய்யப்பட்டது. இது புவியியல் சார்ந்த குறியீடு<nowiki/>பதிவேட்டில் உணவுப் பொருட்கள் பிரிவின் கீழ் பதிவுசெய்யப்பட்டுள்ளது.
# மணிப்பூர் கலாச்சார பல்கலைக்கழகம்

**மணிப்பூர் கலாச்சார பல்கலைக்கழகம்** (*Manipur University of Culture*) மணிப்பூர் மாநில அரசால் நிறுவப்பட்டு அங்கீகரிக்கப்பட்ட மாநில பொது பல்கலைக்கழகம் ஆகும்.
# மணிப்பூர் கலாச்சார பல்கலைக்கழகம்

## வரலாறு

இது மணிப்பூர் மாநில சட்டமன்றத்தின் சட்டமான மணிப்பூர் கலாச்சார பல்கலைக்கழக சட்டம், 2015ன் மூலம் நிறுவப்பட்டது. இதன் முக்கிய நோக்கம் மணிப்பூர் மக்களுக்குக் கலாச்சார ஆய்வுகள் மற்றும் மாநிலத்தின் வளமான கலாச்சார பாரம்பரியத்தை மேம்படுத்துவது ஆகும். துவக்கத்தில் இப்பல்கலைக்கழகம் இம்பாலின் அரண்மனை வளாகத்தில் தற்காலிக வளாகத்திலிருந்து செயல்பட்டது. 2016ஆம் ஆண்டு இலையுதிர்காலத்தில் முதல் மாணவர்களுக்கான வகுப்புகள் தொடங்கப்பட்டன.  
இப்பல்கலைக்கழகம் மணிப்பூர் மாநில அரசு மற்றும் பல்கலைக்கழக மானியக் குழுவினால் அங்கீகரிக்கப்பட்டுள்ளது.
# மணிப்பூர் தொழில்நுட்ப பல்கலைக்கழகம்

**மணிப்பூர் தொழில்நுட்ப பல்கலைக்கழகம்** (*Manipur Technical University*) என்பது இந்தியாவின் மணிப்பூர், இம்பாலில் அமைந்துள்ள ஒரு மாநில பல்கலைக்கழகம் ஆகும். இது மணிப்பூர் மாநிலத்தின் முதல் பல்கலைக்கழகம். இந்த மணிப்பூர் தொழில்நுட்பப் பல்கலைக்கழகச் சட்டம், 2016 மூலம் ஏப்ரல் 23, 2016 அன்று நிறுவப்பட்டது. இந்த பல்கலைக்கழகம், மணிப்பூர் ஆளுநர் வி. சண்முகநாதனால் ஆகத்து 5, 2016 அன்று முறையாகத் திறந்து வைக்கப்பட்டது.  
இந்தப் பல்கலைக்கழகம் *பி. டெக்.* குடிமுறைப் பொறியியல், இயந்திரப் பொறியியல், மின் பொறியியல், மின்னணு பொறியியல் மற்றும் கணினி அறிவியல் தொழில்நுட்பம் ஆகிய படிப்புகளை வழங்குகிறது.
# மணிப்பூர் தொழில்நுட்ப பல்கலைக்கழகம்

## துறைகள்

1. குடிமுறைப் பொறியியல்
1. கணினி அறிவியல் பொறியியல்
1. வேதியியல்
1. மின் பொறியியல்
1. மின்னணு & தகவல்தொழில்நுட்ப பொறியியல்
1. மானுடவியல் & சமூக அறிவியல்
1. மேலாண்மை
1. கணிதம்
1. இயந்திர பொறியியல்
1. இயற்பியல்
# பாரோஸ்

**பாரோஸ்** (*Paros*, ; வெனிஸ் : *Paro* ) என்பது நடு ஏஜியன் கடலில் உள்ள ஒரு கிரேக்க தீவு ஆகும். இது சைக்லேட்ஸ் தீவுக் கூட்டத்தில் ஒன்றாகும். இது நக்சோஸ் தீவின் மேற்கில் அமைந்துள்ளது. அதிலிருந்து சுமார் அகலம் கொண்ட கடற்பரப்பால் இது பிரிக்கப்பட்டுள்ளது. இது பிரேயசுக்கு தென்கிழக்கே தோராயமாக 150 கி.மீ. (93 மைல்) தொலைவில் அமைந்துள்ளது. பாரோஸ் நகராட்சியானது 196.308 சதுர கிலோமீட்டர் (75.795 சதுர மைல்) நிலப்பரப்பைக் கொண்டதாகவும், ஏராளமான மக்கள் வாழாத கடல் தீவுகளையும் உள்ளடக்கியதாக உள்ளது. இதன் தென்மேற்கில் அமைந்துள்ள ஆன்டிபரோஸ் நகராட்சி இதன் அருகிலுள்ள அண்டை நகராட்சி ஆகும். பண்டைய கிரேக்கத்தில், பாரோஸ் நகர அரசு இந்தத் தீவில் அமைந்திருந்தது.  
வரலாற்று ரீதியாக, பாரோஸ் அதன் சிறந்த வெண் பளிங்குக்காக அறியப்பட்டது. இதன் பளிங்கு சீன பளிங்கை ஒத்த குணங்களை குறிப்பிடுவதாக "பாரியன்" என்ற சொல் உருவானது. இந்தத் தீவில் கைவிடப்பட்ட பளிங்குச் சுரங்கங்கள் தீவில் காணப்படுகின்றன. பாரோஸ் முதன்மையாக ஒரு பிரபலமான சுற்றுலா தலமாக அறியப்படுகிறது.
# பாரோஸ்

### நகராட்சிக்கு உன்பட்ட தீவுகள்

- கைடுரோனிசி - ஜிஃபாராவின் வடக்கு
- போர்ட்ஸ் தீவு - பரோஸ் நகரின் மேற்கே
- திகானி தீவு - பரோஸின் தென்மேற்கு
- டிரியோனிசி - பரோஸின் தென்கிழக்கு
# இலுப்பைத்தண்டலம்

**இலுப்பைத்தண்டலம்** (*Illupaithandalam*) என்பது இந்திய ஒன்றியம், தமிழ்நாட்டின், இராணிப்பேட்டை மாவட்டம், நெமிலி ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இந்த ஊரானது இலுப்பைத்தண்டலம் ஊராட்சிக்கு உட்பட்டது.
# இலுப்பைத்தண்டலம்

## அமைவிடம்

இந்த ஊரானது வேலூரி்ல் இருந்து 69 கிலோமீட்டர் தொலைவிலும், அரக்கோணத்தில் இருந்து 8 கிலோமீட்டர் தொலைவிலும், நெமிலியிலிருந்து 7 கிலோமீட்டர் தொலைவிலும், மாநிலத் தலைநகரான சென்னையில் இருந்து 74 கிலோமீட்டர் தொலைவிலும் உள்ளது.
# இலுப்பைத்தண்டலம்

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 375 வீடுகள் உள்ளன. கிராமத்தின் மொத்த மக்கள் தொகையானது 1,544 ஆகும்.
# இலுப்பைத்தண்டலம்

## வரலாறு

இந்த ஊரில் பராந்தகச் சோழன், இராசராச சோழன் காலத்து கல்வெட்டுகள் கண்டறியப்பட்டுள்ளன. இராசிராச சோழன் காலத்துக் கல்வெட்டில் திருவெண்காடிச்சாணி என்ற பெயர் கொண்ட ஒரு பிராமணப் பெண்ணும் அவரது உறவினரும் இலுப்பைத் தண்டலத்திலுள்ள திரு அகத்தீஸ்வரர் கோயிலின் மூன்று காலப் பூசை வழிபாட்டுட்டுச் செலவுக்காக கொடையாக அளித்த நிலம் பற்றிய செய்திகளைக் குறிப்பிடுகிறது. இக்கல்வெட்டுகளில் இந்த ஊரின் பெயரை இலுப்பைத் தண்டலம் என்று தெளிவாகக் குறிப்பிடுகின்றன. இது பன்மா நாட்டில் அடங்குகிறது என்ற தகவலும் உள்ளது. இதன் மூலம் இந்த ஊரின் பெயரான இலுப்பைத் தண்டலம் என்ற பெயர் ஆயிரத்து நூறு ஆண்டுகளாக மாறாமல் வழங்கிவருகிறது தெரியவருகிறது.  
இராசராச சோழன் காலத்து மூன்றாக உடைந்த கல்வெட்டில், நடுப் பகுதி மட்டும்தான் தற்போது கிடைத்துள்ளது அந்தக் கல்வெட்டு இவ்வாறு படிக்கப்பட்டுள்ளது;  
1. பூண்டமை மனக்கெளெ காந்தனூர் சாலை…</br>
2. நாடுங் கொல்லமுங் கபிங்கமும் பெட்டியை…</br>
3. க விளங்கும் யாண்டேய் செழியரைத் தேசு கொள்…</br>
4. து பந்மா நாட்டு இலுப்பைத் தண்டலமாகிய கந்த…</br>
5. தாமன் பிராஹ்மணி திருவெண்காட்டிச் சாணியும் இவள்…</br>
6. ற்கு தானமட்டின பூமியும் உறுப்பிட்டூர்க் கிரமங்…</br>
7. த்தி கமார இராமவித்தனும் நடாதூர் மாதவ சோமா…</br>
8. மூன்று சந்தியும் பலி வலமி செயக் கொட்டவ…</br>
9. ண்டக நூர் மாதவச் சோமாசி பூமிக்கு தெற்கும் தென்</br>
10. (க்கும்) வடபாற்கெல்லை புற்றுக்கு தெற்கும் இனனா (ன் கெல்லை)…</br>
# இலுப்பைத்தண்டலம்

## தொடருந்து நிலையங்கள்

இந்த ஊரில் தொடருந்து நிலையம் இல்லை. இந்த ஊருக்கு அருகில் உள்ள தொடருந்து நிலையங்களாக தக்கோலம் தொடருந்து நிலையம், அரக்கோணம் சந்திப்பு தொடருந்து நிலையம் ஆகியவை உள்ளன.